Εκλογή ηγέτη του Συντηρητικού Κόμματος (ΗΒ) Σεπτεμβρίου 2022

Από τις 12 Ιουλίου έως τις 5 Σεπτεμβρίου του 2022 διεξήχθησαν εκλογές για την ηγεσία του Συντηρητικού Κόμματος του Ηνωμένου Βασιλείου. Από τις εκλογές αναδείχθηκε ο διάδοχος του Μπόρις Τζόνσον για αρχηγός του Συντηρητικού Κόμματος και πρωθυπουργός του Ηνωμένου Βασιλείου. Νικητής των εκλογών ήταν η Λιζ Τρας, η οποία ορκίστηκε πρωθυπουργός της επόμενη ημέρα.

 Υπόβαθρο 
Το 2019, στις αντίστοιχες εκλογές, αρχηγός του Συντηριτικού Κόμματος είχε βγει ο Μπόρις Τζόνσον. Ο Τζόνσον, στη συνέχεια, πέτυχε μία μεγάλη νίκη για το Συντηρητικό Κόμμα, στις εκλογές του Ηνωμένου Βασιλείου του 2019, κάτι που εξασφάλισε τη διατήρηση του κόμματος στην εξουσία, με τον ίδιο ως πρωθυπουργό. Κατά τη διάρκεια της πρωθυπουργίας του πέτυχε την έξοδο του Ηνωμένου Βασιλείου από την ΕΕ, ήρθε αντιμέτωπος με την πανδημία του κορωνοϊού και υποστήριξε σθεναρά την Ουκρανία στον πόλεμό της με τη Ρωσία. Μία σειρά όμως από σκάνδαλα αμαύρωσαν την εικόνα του και κλόνισαν την εμπιστοσύνη των Τόρις βουλευτών προς αυτόν. Αρχικά υπήρξε μία πρόταση δυσπιστίας μεταξύ των βουλευτών των Τόρις στις 6 Ιουνίου του 2022, την οποία ο Τζόνσον κέρδισε, αφού δήλωσαν εμπιστοσύνη σε αυτόν 211 συντηρητικοί βουλευτές έναντι 148 που δεν τον εμπιστεύονταν. Μετά από λίγο καιρό όμως, στις 7 Ιουλίου 2022, ο Μπόρις Τζόνσον αναγκάστηκε να παραιτηθεί αφού πολλοί υπουργοί της κυβέρνησής του παραιτήθηκαν μαζικά.

Μετά από την παραίτησή του, η αρμόδια επιτροπή του Συντηριτικού Κόμματος, η λεγόμενη «επιτροπή 1922», ανακοίνωσε το χρονοδιάγραμμα των εκλογών ανάδειξης διαδόχου του Τζόνσον.

 Εκλογικό σύστημα 
Οι εκλογές για την ηγεσία του Συντηρητικού Κόμματος γίνονται όπως ορίζει το καταστατικό του κόμματος. Οι υποψήφιοι για την ηγεσία του κόμματος έπρεπε να το δηλώσουν στις 12 Ιουλίου και να έχουν την υποστήριξη τουλάχιστον 20 βουλευτών του ΣΚ.

 Στην πρώτη ψηφοφορία (13 Ιουλίου 2022) οι υποψήφιοι που δεν συγκέντρωσαν 30 ψήφους (βουλευτών του ΣΚ) εξαλείφθηκαν.
 Σε κάθε επόμενη ψηφοφορία εξαλείφεται ο υποψήφιος που έλαβε τις λιγότερες ψήφους (βουλευτών του ΣΚ)
 Η διαδικασία επαναλαμβάνεται μέχρι να μείνουν μόνο δύο υποψήφιοι για τη θέση του αρχηγού.
 Οι δύο υποψήφιοι θα αναμετρηθούν στην τελική εκλογή, στην οποία θα ψηφίσουν τα μέλη του Συντηρητικού Κόμματος. Ο υποψήφιος που θα πλειοψηφήσει ανακηρύσσεται νικητής.

 Υποψήφιοι 
+ΥποψήφιοςΠληροφορίεςΕκστρατεία100x100εσΣουέλα Μπρέιβερμαν,
42 ετώνΓενική Εισαγγελέας Αγγλίας και Ουαλίας (2020-2021, 2021-σήμερα)
Μέλος της Βουλής (2015-σήμερα)100x100εσ100x100εσΤομ Τούγκεντατ,
49 ετώνΠρόεδρος της Επίλεκτης Επιτροπής Εξωτερικών Υποθέσεων (2017-σήμερα)
Μέλος της Βουλής (2015-σήμερα)102x102εσ100x100εσΚέμι Μπάντενοχ,
42 ετώνπρώην Υπουργός Επικρατείας Τοπικής Αυτοδιοίκησης, Πίστεως και Κοινοτήτων (2021–2022)
Μέλος της Βουλής (2017-σήμερα)94x94εσ100x100εσΡίσι Σούνακ,
42 ετώνπρώην Υπουργός Οικονομικών (2020–2022)
Μέλος της Βουλής (2015-σήμερα)97x97εσ100x100εσΤζέρεμι Χαντ, 
55 ετώνΠρόεδρος της Επίλεκτης Επιτροπής Υγείας και Κοινωνικής Μέριμνας (2020-σήμερα)
Μέλος της Βουλής (2005-σήμερα) 100x100εσΝαντίμ Ζαχάβι,
55 ετώνΥπουργός Οικονομικών (2022-σήμερα)
Μέλος της Βουλής (2010-σήμερα)105x105εσ100x100εσΠένι Μόρντοντ,
49 ετώνΥπουργός Επικρατείας για την Εμπορική Πολιτική (2021-σήμερα)
Μέλος της Βουλής (2010-σήμερα)104x104εσ100x100εσΛιζ Τρας,
46 ετώνΥπουργός Εξωτερικών (2021-σήμερα)
Μέλος της Βουλής (2010-σήμερα)104x104εσ

 Δηλώσεις υποψηφίων 
Η Σουέλα Μπρέιβερμαν, η Γενική Εισαγγελέας Αγγλίας και Ουαλίας, ήταν η πρώτη Συντηρητική που ανακοίνωσε την υποψηφιότητά της, στις 6 Ιουλίου. Υποστήριξε την παραίτηση του Μπόρις Τζόνσον, την έξοδο του ΗΒ από την Ευρωπαϊκή Ένωση καθώς και από το ΕΔΑΔ. Ο Τομ Τούγκεντατ, ο πρώην στρατιωτικός ο οποίος τώρα είναι Πρόεδρος της Επίλεκτης Επιτροπής Εξωτερικών Υποθέσεων, ανακοίνωσε την υποψηφιότητά του στις 7 Ιουλίου.

Η Κέμι Μπάντενοχ παραιτήθηκε από το Υπουργείο Τοπικής Αυτοδιοίκησης στις 6 Ιουλίου και ανακοίνωσε την υποψηφιότητά της στις 8 Ιουλίου. Υποστηρίχθηκε από άλλα μέλη της Βουλής για την υπευθυνότητα, την ειλικρίνεια, το κουράγιο και το καθαρό όραμά της.

Ο Ρίσι Σούνακ παραιτήθηκε από τη θέση του ως Υπουργός Οικονομικών στις 5 Ιουλίου και ανακοίνωσε την υποψηφιότητά του στις 8 Ιουλίου. Στην εκστρατεία του υποσχέθηκε «αποκατάσταση της εμπιστοσύνης, ανοικοδόμηση της οικονομίας και επανένωση της χώρας». Υποστηρίχθηκε από άλλα μέλη της Βουλής που θεωρούν ότι θα αποκαταστήσει την εμπιστοσύνη στην πολιτική και θα δείξει παραδοσιακές συντηρητικές αρχές, δεξιότητα και εμπειρία. Η υποψηφιότητά του επισκιάστηκε από μικρά παραπτώματα που μεγαλοποιήθηκαν από την αντιπολίτευση, όπως μία φορά που παραβίασε τους κανόνες του λόκνταουν και πήγε σε ένα πάρτι γενεθλίων και σχόλια που έκανε σε νεαρότερη ηλικία.

Ο Τζέρεμι Χαντ είναι γνωστός για την πολύχρονη θητεία του ως Υπουργός Υγείας και Κοινωνικής Μέριμνας (2012-2018), η οποία ήταν η μακροβιότερη στην ιστορία του Ηνωμένου Βασιλείου και επέζησε τον ανασχηματισμό στην αλλαγή της κυβέρνησης, από τον Κάμερον στην Τερέζα Μέι. Ο Χαντ ανακοίνωσε την υποψηφιότητά τους στις 9 Ιουλίου υποσχόμενος ότι θα αποκαταστήσει την εμπιστοσύνη των εκλογέων. Είπε ότι δεν θα μειώσει τους φόρους και τις εισφορές ταμείων μέχρι να σταθεροποιηθεί η οικονομία, θα νομιμοποιήσει το κυνήγι της αλεπούς και θα υποστηρίξει το σχέδιο της βρετανικής κυβέρνησης για απέλαση των παράνομων προσφύγων και μεταναστών στη Ρουάντα.

Ο Ναντίμ Ζαχάβι, ο πολυεκατομμυριούχος μεγιστάνας και συνιδρυτής της εταιρείας δημοσκοπήσεων YouGov, πήρε τη θέση του Σούνακ ως Υπουργός Οικονομικών μετά τον ανασχηματισμό της 5ης Ιουλίου. Άρχισε να ετοιμάζεται από τις 7 Ιουλίου και στις 9 Ιουλίου ανακοίνωσε την υποψηφιότητά του για τη θέση του αρχηγού. Υποσχέθηκε ότι αν γίνει πρωθυπουργός θα μειώσει τους φόρους κάνοντας μέχρι και 20% περικοπές από τις κρατικές υπηρεσίες. Θα ήθελε όμως να αυξήσει τις δαπάνες στην άμυνα, να συνεχίσει τις «εκπαιδευτικές μεταρρυθμίσεις που βελτιώνουν τα σχολεία σε όλη τη χώρα» και να προστατεύει τα παιδιά «από επιβλαβείς και ανάρμοστες ανοησίες που τους φορτώνουν οι ριζοσπάστες ακτιβιστές». Οι ίδιος διερευνάται για σκάνδαλο φοροδιαφυγής, αλλά είπε ότι θα ανοίξει τους λογαριασμούς του αν κερδίσει στην εκλογή.

Η Πένι Μόρντοντ ανακοίνωσε την υποψηφιότητά της στις 10 Ιουλίου. Μερικές σκηνές από το αρχικό προωθητικό βίντεο της εκστρατείας της χρειάστηκε να κοπούν. Το σύνθημά της ήταν «πρέπει να γίνει αλλαγή ηγεσίας, και πρέπει να είναι λιγότερο για τον ίδιο τον αρχηγό και περισσότερο για το πλοίο». Υποστηρίχθηκε από άλλα μέλη της Βουλής για αποδεδειγμένη ικανότητα, εμπειρία, δύναμη χαρακτήρα και δύναμη ενωτισμού. Η «κοινωνικά φιλελεύθερη» υποψήφια υποστηρίζεται από τους Σκωτσέζους Συντηρητικούς.

Η Λιζ Τρας ανακοίνωσε την υποψηφιότητά της στις 10 Ιουλίου. Υποσχέθηκε μεγάλη μείωση των φόρων από την πρώτη ημέρα της εκλογής της.

 Αποτελέσματα 
+Αποτελέσματα των εκλογών ηγεσίας του Συντηρητικού ΚόμματοςΥποψήφιος1ος γύρος:
13 Ιουλίου2ος γύρος:
14 Ιουλίου3ος γύρος:
18 Ιουλίου4ος γύρος:
19 Ιουλίου5ος γύρος:
20 ΙουλίουΨηφοφορία μελώνΨήφοιΨήφοιΨήφοιΨήφοιΨήφοιΨήφοι%Λιζ Τρας5064718611381.32657,4Ρίσι Σούνακ8810111511813760.39942,6Πένι Μόρντοντ67838292105  (έχασε)Κέμι Μπάντενοχ40495859 (έχασε)Τομ Τουγκεντάτ373231 (έχασε)Σουέλα Μπρέιβερμαν3227 (έχασε)Ναντίμ Ζαχάβι25 (έχασε)Τζέρεμι Χαντ18 (έχασε)Ψήφισαν357356357355355141.725100Άκυρα / κενά00012654Αποχές1211130.058Σύνολο358358358357358172.437

 Παραπομπές 

Κατηγορία:Εκλογές του 2022
Κατηγορία:Εσωκομματικές εκλογές στο Ηνωμένο Βασίλειο